Gamanleikrit sem á skemmtilegan hátt vekur börn og fullorðna til umhugsunar um hvernig ferðum Leifs Eirikssonar var háttað í raun og veru og hvað rak hann af stað út í óvissuna Það er Ísafold hjá þvottaþjónustunni sem gefur okkur sína eigin útgáfu af ferðum Leifs á meðan hún hengir upp þvottinn og hlustar um leið á eftirlætis útvarpsþáttinn sinn þar sem lesið er uppúr Íslendingasögunum . Leikhúsið 10 fingur hefur ferðast víða með sýninguna m.a. um Bandaríkin , Kanada , Evrópu og Ástralíu Leikmynd og brúður : Helga Arnalds og Tómas Ponzí Aldur 2 - 9 ára Falleg vönduð og bráðfyndin sýning fyrir börn á leikskólaaldri . Sagan er fléttuð úr þjóðsögum af sólinni frá ýmsum löndum . Hún gerist fyrir langa löngu . Þegar sólin var bæði fögur og feit , hnöttótt og heit og einstaklega hláturmild . Á hverjum morgni sungu dýrin og mennirnir sólarsönginn svo jörðin snérist í hringi af gleði . En á annarri plánetu í sólkerfinu bjó Hnetukonungurinn ásamt Plágu litlu prinsessu . Kónginum þótti svo vænt um dóttur sína að hann gat ekki neitað henni um neitt . En Plága prinsessa átti afmæli og vesalings kónginum kom ekkert í hug til að gefa henni því hún átti allt . En hann dó samt ekki ráðalaus því honum datt í hug að gefa henni sólina . Það er á þessu andartaki í sögunni sem kemur í hlut okkar áhorfendanna að sýna hvað í okkur býr því ekki getum við látið dýrin á jörðinni krókna úr kulda . Eins og í öðrum sýningum leikhússins taka börnin virkan þátt í sögunni og ekki stendur á þeim að bjarga heiminum á einum morgni eða eftirmiðdegi . Brot úr leikdómum : Þetta er einfalt , grípandi og viturlegt ævintýri eins og öll góð ævintýri eiga að vera . Helga Arnalds setti áhorfandanum það fyrir sjónir með einkar fagmannlegum hætti , líkt og verið hefur á fyrri sýningum hennar sem ég hef séð . Þarna er skuggamyndatæknin vel notuð og textaflutningur Helgu var hinn fjörlegasti . Það er varla völ á öðru betra en svona brúðuleikhúsi til að leiða lítil börn inní heim leiklistarinnar , sé vel að staðið . Sólarsagan er því barnaefni sem óhætt er að mæla með . ” Gunnar Stefánsson - Tímanum